Penrose Beckett

Penrose Beckett	Penrose Beckett
 	
Alias: 	
Alasdair Nightingale
Nathaniel Crane
Stanislaus Madritsch
Titel: 	Ekspert i Noddisme
Race: 	Menneske (vampyr)
Nationalitet: 	Avalonsk
Omfavnelse: 	933 4E
Klasse: 	Gangrel
Slægtslinje: 	Mnemosyne
Generation: 	Syvende
Ophav: 	
Mac an Aba
Aristotle de Laurent (adoptiv)
Afkom: 	
Edward Crowley
Slàine MacIntyre
Orianne Saint-Yves
Tilhørsforhold:	
Societas Incruentum
Mnemosyne
Religion: 	Ingen
Penrose Beckett (11. Tempestus 898 4E –) er en omrejsende og meget lærd avalonsk vampyr berømt som en af verdens førende eksperter i nekromantik og noddisme. Beckett har i århundreder rejst den Gamle Verden tyndt med det formål at erhverve så meget information og artefakter omkring vampyrisme som muligt for derigennem at afdække sandheden om sin race - trods de (indbildte eller ej) forhindringer magtfulde fjender prøver at ligge i vejen for hans forskning. Han er kendt i store dele af det okkulte intellektuelle miljø for at komme og gå som det passer ham og altid belejligt dukke op når interessante genstande, bøger, ragelse og historier forekommer.
Beckett er - modsat mange andre Gangrel - meget veluddannet og med mange gode forbindelser i form af nøje kultiverede kontakter mellem såvel dødelige som overnaturlige væsner, om end få er ham nære. Han har stor beherskelse af de magiske kræfter, der er i hans blod, og rejser ofte i en ulvs skikkelse.
Beckett er umådeligt stolt og spydig, og bestræber sig konsekvent til at bruge sit overlegne intellekt til at sætte andre på plads på den mest sarkastisk tænkelige måde. Dette har bragt ham i problemer mere end en gang. Han forsøger at optræde respektfuldt når han er i et område, der domineres af andre vampyrer, men foragter forfængeligheden og formaliteterne, der kendetegner sin slags omgangsform. Han finder besættelsen af adskillelse på baggrund af klasser, klaner og slægtslinjer fuldkommen meningsløs og føler så godt som ingen forpligtelser over for sine genealogisk nærmeste som helhed.
Beckett giver som udgangspunkt meget lidt for dødelige, men gør sit bedste for at undgå at dræbe dem, når han nærer sig. Det er vanskeligt i hans mere dyriske form, når hans animalske tendenser har det med at tage over. Hvis han ikke er i stand til at styre sin blodtørst, forsøger han for så vidt muligt at sikre at hans ofre lider en så hurtig og smertefri død som muligt.
Category:Vampyrer
Category:Udød
Category:Nekromantik
Category:Noddisme
Category:Avalon
Category:Drachenfels
Category:Societas Incruentum
Category:Vampyrer af syvende generation